નાગજી ભટ્ટની વાત સાંભળીને પછી શ્રીગુંસાઈજી ફરીથી તેમને આમ નહીં કરવા જણાવે છે અને કેરીઓ શ્રીરણછોડજીને સર્મપીને દર્શન કરીને આવવા જણાવે છે તું દર્શન કરીને આવે ત્યાં સુધી હું અહીં જ તારા માટે બેઠો છું અને તારા આવ્યા પછી હું અહીંથી નીકળીશ, એમ પણ તેઓ તેમને જણાવે છે આથી નાગજી ભટ્ટ શ્રીગુંસાઈજીની આજ્ઞાનુસાર શ્રીરણછોડજીના દર્શને જાય છે દર્શન કરી, કેરીઓ શ્રીરણછોડજીને અર્પીને, હજામત કરાવીને ગોમતીમાં સ્નાન કર્યા બાદ શ્રીરણછોડરાયજી સમક્ષ વિદાય લેવા જાય છે પણ મંદિરમાં એક આશ્ચ્રર્યકારક દૃશ્ય તેમને જોવા મળે છે શ્રીરણછોડજી અને શ્રીગુંસાઈજી અન્યો અન્યને બીડી આરોગાવતાં તેઓ નિહાળે છે અને મનોમન જ નાગજી ભટ્ટ ખુબ હર્ષોલલિત થાય છે પછી નાગજી ભટ્ટ શ્રીરણછોડજીની વિદાય લઈને રામ- લક્ષ્મણજીના મંદિરે જઈને શ્રીગુંસાઈજીને દંડવત્ નમે છે પોતે તેમની (શ્રીગુંસાઈજીની) આજ્ઞા શિરોમાન્ય કરીને શ્રીરણછોડજીના દર્શને ગયા તેથી પોતાને બધું સુખ મળ્યાનું અને ત્યાં શ્રીરણછોડજીની સાથોસાથ તેમના (શ્રીગુંસાઈજીના) દર્શનનો પણ લાભ મળવાથી બધું સુખ પોતાને નસીબ થયાનું નાગજી ભટ્ટ શ્રીગુંસાઈજીને જણાવે છે.